চাকরির উদ্দেশ্যে সৌদি আরব পৌঁছে এজেন্টের বিশ্বাসঘাতকতায় দাস হিসেবে বিক্রি হয়ে যেতে হয়েছিল বাঙালি ইঞ্জিনিয়রকে। শুধু তাই নয়, তাঁর উপর যৌন নির্যাতনেরও অভিযোগ উঠেছিল। নৈহাটির বাসিন্দা জয়ন্ত বিশ্বাস, উত্তরবঙ্গের একটি বেসরকারি ইনস্টিটিউট থেকে অটোমোবাইল ইঞ্জিনিয়ারিং নিয়ে পড়াশোনা করেন। এর পর চাকরির সন্ধান করার সময়ে দিল্লি ও মুম্বইয়ের কয়েকজন এজেন্টের সঙ্গে যোগাযোগ হয় তাঁর। অভিযোগ, সেই এজেন্টরাই নাকি তাঁর থেকে টাকা নিয়ে, তাঁকে ঠকিয়ে বিক্রি করে দেয় সৌদি আরবের এক বাসিন্দার কাছে। অবশেষে নির্যাতনের হাত থেকে মুক্তি পেলেন জয়ন্ত। বুধবার ফিরলেন নিজের শহর কলকাতায়। যদিও, নিজের বাড়িতে ফেরেননি তিনি। চিকিৎসার জন্য কলকাতায় নিজের দিদির বাড়িতে থাকবেন জয়ন্ত।
আরও পড়ুন
বিদেশে গিয়ে মোটা টাকা আয় করার স্বপ্ন দেখছেন? তার আগে এই খবর পড়ুন
বিশ্বের সবচেয়ে বড় হোটেল। রইল তারই কিছু ঝলক...
ছেলের নির্যাতনের কথা মনে পড়লেই এখনও শিউরে উঠছেন জয়ন্তর মা বেবিরানি বিশ্বাস। ভারতীয় আধিকারিকদের থেকে খবর পেয়েই জয়ন্ত উদ্ধারে সক্রিয় হয় সৌদি সরকার। তাদের উদ্যোগেই বন্দিদশা কাটিয়ে দেশে ফিরেছে এই বাঙালি ইঞ্জিনিয়র। সৌদিতে গত কয়েকমাস যে অমানবিকতা এবং নির্যাতন সহ্য করতে হয়েছে, সেই আতঙ্ক যেন এখনও কাটিয়ে উঠতে পারছেন না এই বাঙালি যুবক। জয়ন্তকে শারীরিক এবং মানসিকভাবে সুস্থ করে তোলাই লক্ষ্য তাঁর পরিবারের। জয়ন্তর শরীরে এখনও একাধিক আঘাত রয়েছে। অনেক স্বপ্ন নিয়ে জয়ন্তকে বিদেশে পাঠিয়েছিলেন তাঁর বাবা, মা, দাদা। বিদেশে যাওয়ার খরচ জোগাড় করতে নিজেদের জমিও বিক্রি করেছিলেন জয়ন্তর বাবা। কিন্তু তাঁর পরিণতি যে এমন ভয়ঙ্কর হবে, তা দু:স্বপ্নেও কল্পনা করেননি তাঁরা। বাড়ির ছেলেকে ক্রীতদাস হিসেবে বিক্রি করে দেওয়া হয়েছে, এই খবর পাওয়ার পর থেকে দুশ্চিন্তায় প্রতিদিন কাটিয়েছে জয়ন্তর পরিবার। আর্থিক ক্ষতি হলেও ছেলেকে ফিরে পাওয়াটাই সৌভাগ্যের বলে মনে করছেন তাঁরা। জয়ন্ত বাড়িতে ফিরবে শুনে বুধবার সকাল থেকে প্রতিবেশীরাও তাঁদের নৈহাটির বাড়িতে ভিড় করেছিল। যদিও, জয়ন্ত কলকাতায় থেকে গিয়েছে। জয়ন্তর পাড়ার বন্ধু এবং প্রতিবেশীরাও এখন অপেক্ষায়, কবে ঘরের ছেলে ঘরে ফিরবে।
দেখুন ভিডিও ১

 
দেখুন ভিডিও ২

 
দেখুন ভিডিও ৩

 
দেখুন ভিডিও ৪